Document ID: 32007D0427

ΑΠΌΦΑΣΗ 2007/427/ΚΕΠΠΑ ΤΟΥ ΣΥΜΒΟΥΛΊΟΥ
της 18ης Ιουνίου 2007
για το διορισμό του ειδικού εντεταλμένου της Ευρωπαϊκής Ένωσης στη Βοσνία-Ερζεγοβίνη
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη Συνθήκη για την Ευρωπαϊκή Ένωση, και ιδίως το άρθρο 18 παράγραφος 5 σε συνδυασμό με το άρθρο 23 παράγραφος 2,
Εκτιμώντας τα ακόλουθα:
(1)
Στις 30 Ιανουαρίου 2006, το Συμβούλιο υιοθέτησε την κοινή δράση 2006/49/ΚΕΠΠΑ (1) με την οποία διορίζεται ο κ Christian Schwarz-Schilling ως ειδικός εντεταλμένος της Ευρωπαϊκής Ένωσης (ΕΕΕΕ) για τη Βοσνία-Ερζεγοβίνη.
(2)
Στις 7 Φεβρουαρίου 2007, το Συμβούλιο ενέκρινε την κοινή δράση 2007/87/ΚΕΠΠΑ (2) για την αναθεώρηση και παράταση, έως τις 30 Ιουνίου 2007, της εντολής του κ. Christian Schwarz-Schilling, ως EEEE στη Βοσνία-Ερζεγοβίνη.
(3)
Ο κ. Christian Schwarz-Schilling έχει ενημερώσει το Γενικό Γραμματέα/Ύπατο Εκπρόσωπο ότι δεν θα ζητήσει παράταση της εντολής του πέραν της 30ής Ιουνίου 2007.
(4)
Βάσει ανασκόπησης της κοινής δράσης 2007/87/ΚΕΠΠΑ, η εντολή του ΕΕΕΕ θα πρέπει να παραταθεί μέχρι τις 29 Φεβρουαρίου 2008. Ως εκ τούτου, θα πρέπει να διορισθεί νέος ΕΕΕΕ για το υπόλοιπο διάστημα από την 1η Ιουλίου 2007 έως τις 29 Φεβρουαρίου 2008.
(5)
Ο Γενικός Γραμματέας/ Ύπατος Εκπρόσωπος συνέστησε να διοριστεί ο κ Miroslav Lajčák. ως νέος ΕΕΕΕ για τη Βοσνία-Ερζεγοβίνη.
(6)
Το άρθρο 49 παράγραφος 3 του κανονισμού (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στο γενικό προϋπολογισμό των Ευρωπαϊκών Κοινοτήτων (3) προβλέπει ότι οι βασικές πράξεις μπορούν ιδίως να λαμβάνουν τη μορφή απόφασης σύμφωνα με το άρθρο 18 παράγραφος 5 της Συνθήκης.
(7)
Ο ΕΕΕΕ θα εκτελέσει την εντολή του στα πλαίσια μιας κατάστασης η οποία ενδέχεται να επιδεινωθεί και η οποία θα μπορούσε να βλάψει τους στόχους της ΚΕΠΠΑ, όπως αυτοί καθορίζονται στο άρθρο 11 της Συνθήκης,
ΑΠΟΦΑΣΙΖΕΙ:
Άρθρο 1
Διορισμός
Ο κ. Miroslav Lajčák διορίζεται Ειδικός Εντεταλμένος της Ευρωπαϊκής Ένωσης (ΕΕΕΕ) στη Βοσνία-Ερζεγοβίνη για την περίοδο από 1ης Ιουλίου 2007 έως τις 29 Φεβρουαρίου 2008. Ασκεί τα καθήκοντά του σύμφωνα με την εντολή και τις λεπτομέρειες που περιέχονται στην κοινή δράση 2007/87/ΚΕΠΠΑ.
Άρθρο 2
Χρηματοδότηση
1. Το ποσό δημοσιονομικής αναφοράς που προορίζεται να καλύψει τις δαπάνες που απορρέουν από την εντολή του ΕΕΕΕ, κατά την περίοδο από 1ης Ιουλίου 2007 έως τις 29 Φεβρουαρίου 2008, ανέρχεται σε 1 530 000 EUR.
2. Η διαχείριση των δαπανών αποτελεί αντικείμενο σύμβασης μεταξύ του ΕΕΕΕ και της Επιτροπής. Οι δαπάνες είναι επιλέξιμες από την 1η Ιουλίου 2007.
Άρθρο 3
Αναθεώρηση
Ο ΕΕΕΕ υποβάλλει στον Γενικό Γραμματέα/Ύπατο Εκπρόσωπο, το Συμβούλιο και την Επιτροπή, συγκεφαλαιωτική έκθεση για την εκτέλεση της εντολής του έως τα μέσα Νοεμβρίου του 2007.
Άρθρο 4
Έναρξη παραγωγής αποτελεσμάτων
Η παρούσα απόφαση παράγει αποτελέσματα από την ημερομηνία της εκδόσεώς της.
Άρθρο 5
Δημοσίευση
Η παρούσα απόφαση δημοσιεύεται στην Επίσημη Εφημερίδα της Ευρωπαϊκής Ένωσης.
Λουξεμβούργο, 18 Ιουνίου 2007.

Labels: 18
9
5
15